nibzard/narodne-novine-full-text-markdown huggingface dataset:
## Odluka o uvođenju privremene zaštitne mjere prilikom uvoza polutvrdih sireva i nadomjestaka za sir

### NN 72/2009 (23.6.2009.), Odluka o uvođenju privremene zaštitne mjere prilikom uvoza polutvrdih sireva i nadomjestaka za sir

72 23.06.2009 Odluka o uvođenju privremene zaštitne mjere prilikom uvoza polutvrdih sireva i nadomjestaka za sir

VLADA REPUBLIKE HRVATSKE

1733

Na temelju članka 34. Zakona o trgovini (»Narodne novine«, br. 87/2008 i 116/2008) i na temelju članka 15. stavka 2. Uredbe o mjerama zaštite domaće proizvodnje od prekomjernog uvoza (»Narodne novine«, br. 73/2002 i 33/2003), Vlada Republike Hrvatske je na sjednici održanoj 19. lipnja 2009. godine donijela

ODLUKU

O UVOĐENJU PRIVREMENE ZAŠTITNE MJERE PRILIKOM UVOZA POLUTVRDIH SIREVA I NADOMJESTAKA ZA SIR

I.

Radi otklanjanja poremećaja na domaćem tržištu, kao privremena zaštitna mjera propisuje se zaštitna pristojba u obliku povećane carine prilikom uvoza na carinsko područje Republike Hrvatske proizvoda iz sljedećih tarifnih oznaka:

– 04069013 – ementaler;

– 04069023 – edam;

– 04069078 – gauda;

– 2106909250 – nadomjesci za sir;

– 2106909850 – nadomjesci za sir.

II.

Privremena zaštitna mjera iz točke I. ove Odluke uvodi se u trajanju od 200 dana od dana stupanja na snagu ove Odluke.

III.

Zaštitna pristojba u obliku dodatne carine, kao privremena zaštitna mjera iz točke I. ove Odluke, obračunava se i naplaćuje prilikom obračuna i naplate uvozne carine sukladno Uredbi o carinskoj tarifi za 2009. godinu pri uvozu na carinsko područje Republike Hrvatske proizvoda sljedećih tarifnih oznaka u iznosima kako slijedi:

|  |  |  |
| --- | --- | --- |
| Tarifna oznaka | Naziv proizvoda | Zaštitna pristojba |
| 04069013 | ementaler | 0,55 €/kg |
| 04069023 | edam | 0,55 €/kg |
| 04069078 | gauda | 1,05 €/kg |
| 2106909250 | nadomjesci za sir | 1,05 €/kg |
| 2106909850 | nadomjesci za sir | 1,05 €/kg |

IV.

Privremena zaštitna mjera iz točke I. ove Odluke ne primjenjuje se na uvoz robe podrijetlom iz zemlje u razvoju – članice Svjetske trgovinske organizacije, sve dok udio uvoza određene robe iz te zemlje ne prelazi 3 posto ukupnog uvoza te robe, pod uvjetom da ukupan uvoz iz zemalja u razvoju – članica Svjetske trgovinske organizacije, s pojedinačnim udjelom u hrvatskom uvozu nižim od 3 posto, ne čini više od 9 posto ukupnog uvoza te robe na carinsko područje Republike Hrvatske.

V.

Privremena zaštitna mjera iz točke I. Ove Odluke neće se primjenjivati na robu koja je već na putu prema carinskom području Republike Hrvatske, pod uvjetom da krajnje odredište te robe više ne može biti izmijenjeno.

VI.

Ova Odluka stupa na snagu danom objave u »Narodnim novinama«.

Klasa: 331-03/09-01/02

Urbroj: 5030105-09-1

Zagreb, 19. lipnja 2009.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Odluka, NN 72/2009-1733
## Pravilnik o izmjeni Pravilnika o veterinarsko-medicinskim proizvodima

### NN 73/2009 (24.6.2009.), Pravilnik o izmjeni Pravilnika o veterinarsko-medicinskim proizvodima

73 24.06.2009 Pravilnik o izmjeni Pravilnika o veterinarsko-medicinskim proizvodima

MINISTARSTVO POLJOPRIVREDE, RIBARSTVA I RURALNOG RAZVOJA

1759

Na temelju članka 9. stavka 5., članka 11. stavka 5., članka 23. stavka 5., članka 24. stavka 5., članka 25. stavka 2., članka 27. stavka 3., članka 30. stavka 3., članka 32. stavka 4., članka 33. stavka 5., članka 35. stavka 2., članka 40. stavka 7., članka 48. stavka 5., članka 52. stavka 5., članka 56. stavka 8., članka 55. stavka 8., članka 62. stavka 9., članka 64. stavka 3. i članka 67. stavka 3. Zakona o veterinarsko-medicinskim proizvodima (»Narodne novine« broj 84/08), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O VETERINARSKO-
-MEDICINSKIM PROIZVODIMA

Članak 1.

U Pravilniku o veterinarsko-medicinskim proizvodima (»Narodne novine« broj 30/09) u članku 93. stavku 1. datum: »1. srpnja 2009. godine.« zamjenjuje se datumom: »1. veljače 2010.«.

Članak 2.

Ovaj Pravilnik stupa na snagu osmog dana od dana objave u »Narodnim novinama.

Klasa: NP 011-02/09-01/33

Urbroj: 525-06-2-0268/09-4

Zagreb, 15. lipnja 2009.

Ministar
mr. sc. Božidar Pankretić, v. r.

Pravilnik, NN 73/2009-1759
## Odluka o izmjenama i dopunama Odluke o upravljanju likvidnosnim rizikom

### NN 75/2009 (30.6.2009.), Odluka o izmjenama i dopunama Odluke o upravljanju likvidnosnim rizikom

75 30.06.2009 Odluka o izmjenama i dopunama Odluke o upravljanju likvidnosnim rizikom

HRVATSKA NARODNA BANKA

1815

Na temelju članka 161. Zakona o kreditnim institucijama (»Narodne novine«, broj 117/2008.) te članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O UPRAVLJANJU LIKVIDNOSNIM RIZIKOM

Članak 1.

U Odluci o upravljanju likvidnosnim rizikom (»Narodne novine«, br. 1/2009. i 41/2009.), u članku 26. stavku 2. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 602-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1815
## Odluka o izmjenama i dopunama Odluke o upravljanju kamatnim rizikom u knjizi banke

### NN 75/2009 (30.6.2009.), Odluka o izmjenama i dopunama Odluke o upravljanju kamatnim rizikom u knjizi banke

75 30.06.2009 Odluka o izmjenama i dopunama Odluke o upravljanju kamatnim rizikom u knjizi banke

HRVATSKA NARODNA BANKA

1816

Na temelju članka 161. stavak 1. točke 3. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O UPRAVLJANJU KAMATNIM RIZIKOM U KNJIZI BANKE

Članak 1.

U Odluci o upravljanju kamatnim rizikom u knjizi banke (»Narodne novine«, br. 1/2009. i 41/2009.), u članku 11. stavku 2. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 603-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1816
## Odluka o izmjenama i dopunama Odluke o javnoj objavi bonitetnih zahtjeva kreditnih institucija

### NN 75/2009 (30.6.2009.), Odluka o izmjenama i dopunama Odluke o javnoj objavi bonitetnih zahtjeva kreditnih institucija

75 30.06.2009 Odluka o izmjenama i dopunama Odluke o javnoj objavi bonitetnih zahtjeva kreditnih institucija

HRVATSKA NARODNA BANKA

1824

Na temelju članka 178. stavka 3. Zakona o kreditnim institucijama (»Narodne novine«, broj 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine« br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O JAVNOJ OBJAVI BONITETNIH ZAHTJEVA KREDITNIH INSTITUCIJA

Članak 1.

U Odluci o javnoj objavi bonitetnih zahtjeva kreditnih institucija (»Narodne novine«, br. 1/2009.), u članku 27. stavku 2. riječi: »31. prosinca 2009.« zamjenjuju se riječima: »31. prosinca 2010.«.

U stavku 3. riječi: »01. srpnja 2009.« zamjenjuju se riječima: »31. ožujka 2010.«.

Članak 2.

Ova Odluka objavljuje se u »Narodnim novinama« a stupa na snagu 30. lipnja 2009.

O. br. 611-020/06-09/ŽR
Zagreb, 19. lipnja 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 75/2009-1824
## Rješenje o razrješenju potpredsjednika Vlade Republike Hrvatske i ministra gospodarstva, rada i poduzetništva

### NN 79/2009 (8.7.2009.), Rješenje o razrješenju potpredsjednika Vlade Republike Hrvatske i ministra gospodarstva, rada i poduzetništva

79 08.07.2009 Rješenje o razrješenju potpredsjednika Vlade Republike Hrvatske i ministra gospodarstva, rada i poduzetništva

VLADA REPUBLIKE HRVATSKE

1891

Na temelju članka 109. stavka 5. Ustava Republike Hrvatske, uz supotpis predsjednika Hrvatskoga sabora, donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE I MINISTRA GOSPODARSTVA, RADA I PODUZETNIŠTVA

1. Razrješuje se DAMIR POLANČEC dužnosti potpredsjednika Vlade Republike Hrvatske i ministra gospodarstva, rada i poduzetništva.

2. Ovo Rješenje stupa na snagu trenutkom iskazivanja povjerenja Hrvatskoga sabora novoj Vladi Republike Hrvatske.

Klasa: 080-02/09-02/90

Urbroj: 50304/2-09-01

Zagreb, 6. srpnja 2009.

Predsjednik
dr. sc. Ivo Sanader, v. r.

Rješenje, NN 79/2009-1891
## Rješenje o imenovanju ministra mora, prometa i infrastrukture

### NN 79/2009 (8.7.2009.), Rješenje o imenovanju ministra mora, prometa i infrastrukture

79 08.07.2009 Rješenje o imenovanju ministra mora, prometa i infrastrukture

VLADA REPUBLIKE HRVATSKE

1909

Na temelju članka 109. stavka 5. Ustava Republike Hrvatske i članka 5. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA MORA, PROMETA I INFRASTRUKTURE

Imenuje se BOŽIDAR KALMETA ministrom mora, prometa i infrastrukture, s danom 6. srpnja 2009.

Klasa: 080-02/09-01/106

Urbroj: 50304/2-09-01

Zagreb, 6. srpnja 2009.

Predsjednica
Jadranka Kosor, dipl. iur., v. r.

Rješenje, NN 79/2009-1909
## Rješenje o imenovanju ministrice zaštite okoliša, prostornog uređenja i graditeljstva

### NN 79/2009 (8.7.2009.), Rješenje o imenovanju ministrice zaštite okoliša, prostornog uređenja i graditeljstva

79 08.07.2009 Rješenje o imenovanju ministrice zaštite okoliša, prostornog uređenja i graditeljstva

VLADA REPUBLIKE HRVATSKE

1913

Na temelju članka 109. stavka 5. Ustava Republike Hrvatske i članka 5. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRICE ZAŠTITE OKOLIŠA, PROSTORNOG UREĐENJA I GRADITELJSTVA

Imenuje se MARINA MATULOVIĆ DROPULIĆ ministricom zaštite okoliša, prostornog uređenja i graditeljstva, s danom 6. srpnja 2009.

Klasa: 080-02/09-01/108

Urbroj: 50304/2-09-01

Zagreb, 6. srpnja 2009.

Predsjednica
Jadranka Kosor, dipl. iur., v. r.

Rješenje, NN 79/2009-1913
## Rješenje o razrješenju ministra znanosti, obrazovanja i športa

### NN 79/2009 (8.7.2009.), Rješenje o razrješenju ministra znanosti, obrazovanja i športa

79 08.07.2009 Rješenje o razrješenju ministra znanosti, obrazovanja i športa

VLADA REPUBLIKE HRVATSKE

1916

Na temelju članka 109. stavka 5. Ustava Republike Hrvatske, uz supotpis predsjednika Hrvatskoga sabora, donosim

RJEŠENJE

O RAZRJEŠENJU MINISTRA ZNANOSTI, OBRAZOVANJA I ŠPORTA

1. Razrješuje se prof. dr. sc. DRAGAN PRIMORAC dužnosti ministra znanosti, obrazovanja i športa.

2. Ovo Rješenje stupa na snagu trenutkom iskazivanja povjerenja Hrvatskoga sabora novoj Vladi Republike Hrvatske.

Klasa: 080-02/09-02/102

Urbroj: 50304/2-09-01

Zagreb, 6. srpnja 2009.

Predsjednik
dr. sc. Ivo Sanader, v. r.

Rješenje, NN 79/2009-1916
## Rješenje o imenovanju dijela članova Ravnateljstva Leksikografskog zavoda Miroslav Krleža

### NN 79/2009 (8.7.2009.), Rješenje o imenovanju dijela članova Ravnateljstva Leksikografskog zavoda Miroslav Krleža

79 08.07.2009 Rješenje o imenovanju dijela članova Ravnateljstva Leksikografskog zavoda Miroslav Krleža

VLADA REPUBLIKE HRVATSKE

1930

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 14. stavka 3. Zakona o Leksikografskom zavodu Miroslav Krleža (»Narodne novine«, br. 96/2003 i 190/2003), Vlada Republike Hrvatske je na sjednici održanoj 2. srpnja 2009. godine donijela

RJEŠENJE

O IMENOVANJU DIJELA ČLANOVA RAVNATELJSTVA LEKSIKOGRAFSKOG ZAVODA MIROSLAV KRLEŽA

Za članove Ravnateljstva Leksikografskog zavoda Miroslav Krleža, imenuju se:

– prof. dr. sc. MARKO SAMARDŽIJA

– mr. sc. NINA OBULJEN.

Klasa: 080-02/09-01/95

Urbroj: 50304/2-09-01

Zagreb, 2. srpnja 2009.

Predsjednik
dr. sc. Ivo Sanader, v. r.

Rješenje, NN 79/2009-1930
## Rješenje o imenovanju člana Upravnog vijeća Agencije za poljoprivredno zemljište

### NN 79/2009 (8.7.2009.), Rješenje o imenovanju člana Upravnog vijeća Agencije za poljoprivredno zemljište

79 08.07.2009 Rješenje o imenovanju člana Upravnog vijeća Agencije za poljoprivredno zemljište

VLADA REPUBLIKE HRVATSKE

1934

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 9. stavka 3. Uredbe o osnivanju Agencije za poljoprivredno zemljište (»Narodne novine«, broj 39/2009), Vlada Republike Hrvatske je na sjednici održanoj 2. srpnja 2009. godine donijela

RJEŠENJE

O IMENOVANJU ČLANA UPRAVNOG VIJEĆA AGENCIJE ZA POLJOPRIVREDNO ZEMLJIŠTE

Imenuje se SLAĐANA ČANKOVIĆ članom Upravnog vijeća Agencije za poljoprivredno zemljište.

Klasa: 080-02/09-01/88

Urbroj: 50304/2-09-03

Zagreb, 2. srpnja 2009.

Predsjednik
dr. sc. Ivo Sanader, v. r.

Rješenje, NN 79/2009-1934
## Naredba o izmjenama i dopunama Naredbe o visini naknade za odobrenje održavanja izobrazbe pomoraca

### NN 79/2009 (8.7.2009.), Naredba o izmjenama i dopunama Naredbe o visini naknade za odobrenje održavanja izobrazbe pomoraca

MINISTARSTVO MORA, PROMETA I INFRASTRUKTURE

1935

Na temelju članka 1021. stavak 3., a u svezi članka 132. stavak 4. Pomorskog zakonika (»Narodne novine« 181/04, 76/07, 146/08) ministar mora, prometa i infrastrukture donosi

NAREDBU

O IZMJENAMA I DOPUNAMA NAREDBE O VISINI NAKNADE ZA ODOBRENJE ODRŽAVANJA IZOBRAZBE POMORACA

I.

(1) U Dodatku I. Naredbe o visini naknade za odobrenje održavanja izobrazbe pomoraca (»Narodne novine« 7/09) ispred programa izobrazbe D2 – Poseban program temeljne sigurnosti na brodu, dodaje se naknada za program izobrazbe D1 – Poseban program o postupcima u slučaju opasnosti na brodu

|  |  |  |
| --- | --- | --- |
| Oznaka | Program izobrazbe | Naknada (u kunama) |
| D1 | Poseban program o postupcima u slučaju opasnosti na brodu | 1.000,00 |

(2) Iza programa izobrazbe D38 – Časnik stroja na ribarskom brodu sa strojem porivne snage do 1500 kW, dodaje se naknada za program izobrazbe D39 – Časnik palube odgovoran za plovidbenu stražu na brodu do 500 BT u nacionalnoj plovidbi

|  |  |  |
| --- | --- | --- |
| Oznaka | Program izobrazbe | Naknada (u kunama) |
| D39 | Časnik palube odgovoran za plovidbenu stražu na brodu do 500 BT u nacionalnoj plovidbi | 1.000,00 |

II.

Ova Naredba stupa na snagu danom objave u »Narodnim novinama«.

Klasa: 342-35/09-01/73

Urbroj: 530-04-09-1

Zagreb, 23. lipnja 2009.

Ministar
Božidar Kalmeta, v. r.

Naredba, NN 79/2009-1935
## Pravilnik o farmakovigilanciji za veterinarsko-medicinske proizvode

### NN 79/2009 (8.7.2009.), Pravilnik o farmakovigilanciji za veterinarsko-medicinske proizvode

79 08.07.2009 Pravilnik o farmakovigilanciji za veterinarsko-medicinske proizvode

MINISTARSTVO POLJOPRIVREDE, RIBARSTVA I RURALNOG RAZVOJA

1938

Na temelju članka 7. stavka 3. Zakona o veterinarsko-medicinskim proizvodima (»Narodne novine«, broj 84/08) ministar poljoprivrede, ribarstva i ruralnog razvoja donosi

PRAVILNIK

O FARMAKOVIGILANCIJI ZA VETERINARSKO-
-MEDICINSKE PROIZVODE

I. OPĆE ODREDBE

Područje primjene

Članak 1.

Ovim Pravilnikom određuje se postupanje u sustavu farmakovigilancije za veterinarsko-medicinske proizvode (u daljnjem tekstu: VMP), u slučaju nuspojava koje nisu klasificirane kao ozbiljne.

Članak 2.

Osoba odgovorna za stavljanje VMP u promet osigurava da se o sumnjivim neočekivanim nuspojavama VMP odobrenog u skladu s odredbama Zakona o veterinarsko-medicinskim proizvodima, koje nisu klasificirane kao ozbiljne, a nastanu u Republici Hrvatskoj, Europskoj uniji ili trećoj zemlji, obavijeste nadležna tijela svih država članica Europske unije i EMEA.

Članak 3.

1) Osim ako nisu propisani drugi zahtjevi kao uvjeti za dobivanje odobrenja za stavljanje VMP u promet na području Europske unije, o sumnjivim neočekivanim nuspojavama koje nisu ozbiljne izvještava nositelj odobrenja za stavljanje VMP u promet, u odvojenom i jasno označenom odjeljku periodičnih izvještaja iz posebnog propisa ('obavijesti o sigurnosti').

2) Obavijesti iz stavka 1. ovoga članka sastoje se od izvještaja u obliku popisa o pojedinačnim slučajevima, upotpunjenih općom znanstvenom procjenom koja uključuje opisno preispitivanje naravi i ostalih bitnih karakteristika nuspojava, s posebnim osvrtom na svaku promjenu učestalosti.

3) Podaci moraju biti sadržani u redovitoj obavijesti o sigurnosti do kraja svakog razdoblja određenog posebnim propisom ('krajnji datum za zaprimanje podataka').

4) Obavijesti o sigurnosti podnose se nadležnom tijelu ne kasnije od 60 dana od svakog krajnjeg datuma za zaprimanje podataka.

Članak 4.

U slučaju sumnjive neočekivane nuspojave koje nisu ozbiljne i koje se prema procjeni nositelja odobrenja za stavljanje VMP u promet mogu pripisati medicinskom proizvodu, a u slučaju kojih je potrebno izmijeniti sažetak opisa svojstava proizvoda, postupa se u skladu s posebnim propisom, koji izdaje nadležno tijelo u odnosu na ispitivanje varijacija s obzirom na uvjete odobrenja za stavljanje VMP u promet.

Članak 5.

Ovaj Pravilnik stupa na snagu danom pristupanja Republike Hrvatske u Europsku uniju.

Klasa: 011-02/09-01/170

Urbroj: 525-06-2-0268/09-2

Zagreb, 1. srpnja 2009.

Ministar
mr. sc. Božidar Pankretić, v. r.

Pravilnik, NN 79/2009-1938
## Godišnji provedbeni plan statističkih aktivnosti Republike Hrvatske

### NN 80/2009 (9.7.2009.), Godišnji provedbeni plan statističkih aktivnosti Republike Hrvatske

HRVATSKI SABOR

1941

Na temelju članka 31. Zakona o službenoj statistici (»Narodne novine«, br. 103/03.) Hrvatski sabor na sjednici 19. lipnja 2009., donio je

GODIŠNJI PROVEDBENI PLAN

STATISTIČKIH AKTIVNOSTI REPUBLIKE HRVATSKE 2009. GODINE

Prema Zakonu o službenoj statistici (»Narodne novine«, br. 103/03.), Godišnji provedbeni plan donosi se za svaku godinu na koju se odnosi Program statističkih aktivnositi.

Kako bi službena statistika Republike Hrvatske u svakom trenutku mogla ustanoviti stupanj usklađenosti sa zahtjevima Europske unije, u Godišnjemu provedbenom planu statističkih aktivnosti Republike Hrvatske 2009. godine koristi se ista struktura Eurostatova dokumenta Statistical Requirements Compendium 2006 koja se koristila i za pripremu Programa statističkih aktivnosti Republike Hrvatske 2008. – 2012.

Godišnjim provedbenim planom Republike Hrvatske 2009. godine predviđa se provedba 277 redovitih statističkih istraživanja/prikupljanja podataka (označenih s I.) i 78 ostalih statističkih aktivnosti (označenih s II.) koje se odnose na stručno-metodološke radove i projekte razvoja kojima je cilj usklađivanje hrvatske statistike sa statistikom Europske unije. Neophodan preduvjet za njihovu provedbu je osiguranje potrebnih materijalnih i ljudskih resursa u svim nositeljima službene statistike i posjednicima administrativnih izvora podataka.

Na temelju članka 32. Zakona o službenoj statistici (»Narodne novine«, br. 103/03.), Godišnjim provedbenim planom statističkih aktivnosti Republike Hrvatske određuje se i pregled ukupno potrebnih resursa iz državnog proračuna Republike Hrvatske. Ukupni resursi iz državnog proračuna Republike Hrvatske potrebni Državnom zavodu za statistiku za provedbu Godišnjega provedbenog plana statističkih aktivnosti Republike Hrvatske 2009. godine (dalje u tekstu: Godišnji provedbeni plan) iznose prema Izmjenama i dopunama Državnog proračuna Republike Hrvatske (»Narodne novine«, br. 44/09.) 108 231 039 kuna, od čega je 3 363 957 kuna planirano za tehničku pomoć Državnom zavodu za statistiku pri usvajanju Acquisa, 13 630 800 kuna za provedbu nacionalnog programa za statistiku PHARE 2006 te 11 584 305 kuna za provedbu višekorisničkog programa za statistiku PHARE 2006.

Na temelju članka 10. Zakona o službenoj statistici, Državni zavod za statistiku mora biti pravodobno upoznat sa zakonodavnim i drugim relevantnim aktivnostima koje se odnose na službenu statistiku.

[GODIŠNJI PROVEDBENI PLAN
STATISTIČKIH AKTIVNOSTI REPUBLIKE HRVATSKE 2009. GODINE](dodatni/402090.pdf)

Ostalo, NN 80/2009-1941
## Odluka o potvrđivanju Godišnjih financijskih izvještaja Hrvatske banke za obnovu i razvitak za 2008.

### NN 81/2009 (10.7.2009.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2008.

HRVATSKI SABOR

1947

Na temelju članka 80. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06.), Hrvatski sabor na sjednici 3. srpnja 2009. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2008. GODINU

Potvrđuju se Godišnji financijski izvještaji Hrvatske banke za obnovu i razvitak za 2008. godinu koje je utvrdio Nadzorni odbor Hrvatske banke za obnovu i razvitak na sjednici 26. svibnja 2009.

Klasa: 021-12/09-09/19

Zagreb, 3. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2009-1947
## Odluka o razrješenju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

### NN 81/2009 (10.7.2009.), Odluka o razrješenju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

81 10.07.2009 Odluka o razrješenju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

HRVATSKI SABOR

1948

Na temelju članka 80. Ustava Republike Hrvatske i članka 12. stavka 3. Zakona o Hrvatskom memorijalno-dokumentacijskom centru Domovinskog rata (»Narodne novine« br. 178/04.), Hrvatski sabor na sjednici 3. srpnja 2009. donio je

ODLUKU

O RAZRJEŠENJU PREDSJEDNIKA, POTPREDSJEDNIKA I ČLANOVA UPRAVNOG VIJEĆA HRVATSKOG MEMORIJALNO-DOKUMENTACIJSKOG CENTRA DOMOVINSKOG RATA

I.

Razrješuje se akademik FRANJO ŠANJEK dužnosti predsjednika Upravnog vijeća Hrvatskog memorijalno-dokumentacijskog centra Domovinskog rata, s danom 30. lipnja 2009., radi isteka mandata.

II.

Razrješuje se dr. sc. NIKICA BARIĆ dužnosti potpredsjednika Upravnog vijeća Hrvatskog memorijalno-dokumentacijskog centra Domovinskog rata, s danom 30. lipnja 2009., radi isteka mandata.

III.

Razrješuju se dužnosti članovi Upravnog vijeća Hrvatskog memorijalno-dokumentacijskog centra Domovinskog rata, s danom 30. lipnja 2009., radi isteka mandata.

– mr. sc. BRANKO KALEB.

– dr. sc. DAVOR MARIJAN,

– mr. sc. KREŠIMIR RAŠAN,

– dr. sc. JOSIP JURČEVIĆ.

Klasa: 021-13/09-07/15

Zagreb, 3. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2009-1948
## Odluka o imenovanju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

### NN 81/2009 (10.7.2009.), Odluka o imenovanju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

81 10.07.2009 Odluka o imenovanju predsjednika, potpredsjednika i članova Upravnog vijeća Hrvatskog memorijalno-dokumentacijskog centra Domovinskog rata

HRVATSKI SABOR

1949

Na temelju članka 80. Ustava Republike Hrvatske i članka 12. stavka 3. Zakona o Hrvatskom memorijalno-dokumentacijskom centru Domovinskog rata (»Narodne novine«, br. 178/04.), Hrvatski sabor na sjednici 3. srpnja 2009. donio je

ODLUKU

O IMENOVANJU PREDSJEDNIKA, POTPREDSJEDNIKA I ČLANOVA UPRAVNOG VIJEĆA HRVATSKOG MEMORIJALNO-DOKUMENTACIJSKOG CENTRA DOMOVINSKOG RATA

I.

Imenuje se akademik FRANJO ŠANJEK predsjednikom Upravnog vijeća Hrvatskog memorijalno-dokumentacijskog centra Domovinskog rata, s danom 1. srpnja 2009.

II.

Imenuje se dr. sc. NIKICA BARIĆ potpredsjednikom Upravnog vijeća Hrvatskog memorijalno-dokumentacijskog centra Domovinskog rata, s danom 1. srpnja 2009.

III.

Za članove Upravnog vijeća Hrvatskog memorijalno-dokumentacijskog centra Domovinskog rata, s danom 1. srpnja 2009., imenuju se:

– mr. sc. BRANKO KALEB,

– dr.sc. DAVOR MARIJAN,

– mr. sc. KREŠIMIR RAŠAN,

– dr. sc. MIROSLAV AKMADŽA,

– IVAN GRUJIĆ.

Klasa: 021-13/09-07/15

Zagreb, 3. srpnja 2009.

Predsjednik
Hrvatskoga sabora
Luka Bebić, v. r.

Odluka, NN 81/2009-1949
## Odluka o razrješenju člana Upravnog vijeća Hrvatske energetske regulatorne agencije

### NN 81/2009 (10.7.2009.), Odluka o razrješenju člana Upravnog vijeća Hrvatske energetske regulatorne agencije

81 10.07.2009 Odluka o razrješenju člana Upravnog vijeća Hrvatske energetske regulatorne agencije

HRVATSKI SABOR

1950

Na temelju članka 80. Ustava Republike Hrvatske i članka 16. stavka 4. Zakona o regulaciji energetskih djelatnosti (»Narodne novine«, br. 177/04. i 76/07.), Hrvatski sabor na sjednici 3. srpnja 2009. donio je

ODLUKU

O RAZRJEŠENJU ČLANA UPRAVNOG VIJEĆA HRVATSKE ENERGETSKE REGULATORNE AGENCIJE

Razrješuje se dr. sc. ERALDO BANOVAC dužnosti člana Upravnog vijeća Hrvatske energetske regulatorne agencije, s danom 30. rujna 2009., radi isteka mandata

Klasa: 021-13/09-07/22

Zagreb, 3. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2009-1950
## Odluka o imenovanju člana Upravnog vijeća Hrvatske energetske regulatorne agencije

### NN 81/2009 (10.7.2009.), Odluka o imenovanju člana Upravnog vijeća Hrvatske energetske regulatorne agencije

81 10.07.2009 Odluka o imenovanju člana Upravnog vijeća Hrvatske energetske regulatorne agencije

HRVATSKI SABOR

1951

Na temelju članka 80. Ustava Republike Hrvatske i članka 16. stavka 2. Zakona o regulaciji energetskih djelatnosti (»Narodne novine«, br. 177/04. i 76/07.), Hrvatski sabor na sjednici 3. srpnja 2009. donio je

ODLUKU

O IMENOVANJU ČLANA UPRAVNOG VIJEĆA HRVATSKE ENERGETSKE REGULATORNE AGENCIJE

Imenuje se LORIDANA SMOLJANIĆ članom Upravnog vijeća Hrvatske energetske regulatorne agencije, s danom 1. listopada 2009., na vrijeme od pet godina.

Klasa: 021-13/09-07/22

Zagreb, 3. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2009-1951
## Odluka o razrješenju člana vijeća za građanski nadzor sigurnosno-obavještajnih agencija

### NN 81/2009 (10.7.2009.), Odluka o razrješenju člana vijeća za građanski nadzor sigurnosno-obavještajnih agencija

81 10.07.2009 Odluka o razrješenju člana vijeća za građanski nadzor sigurnosno-obavještajnih agencija

HRVATSKI SABOR

1952

Na temelju članka 80. Ustava Republike Hrvatske i članka 110. stavka 2. Zakona o sigurnosno-obavještajnom sustavu Republike Hrvatske (»Narodne novine«, br. 79/06.). Hrvatski sabor na sjednici 3. srpnja 2009., donio je

ODLUKU

O RAZRJEŠENJU ČLANA VIJEĆA ZA GRAĐANSKI NADZOR SIGURNOSNO-OBAVJEŠTAJNIH AGENCIJA

Razrješuje se član Vijeća za građanski nadzor sigurnosno-obavještajnih agencija iz reda diplomiranih pravnika MIROSLAV ŠEPAROVIĆ, na osobni zahtjev.

Klasa: 021-13/09-07/ 17

Zagreb, 3. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2009-1952
## Odluka o razrješenju člana Programskog vijeća Hrvatske radiotelevizije

### NN 81/2009 (10.7.2009.), Odluka o razrješenju člana Programskog vijeća Hrvatske radiotelevizije

81 10.07.2009 Odluka o razrješenju člana Programskog vijeća Hrvatske radiotelevizije

HRVATSKI SABOR

1953

Na temelju članka 80. Ustava Republike Hrvatske i članka 20. stavka 2. Zakona o Hrvatskoj radioteleviziji (»Narodne novine«, br. 25/03.) Hrvatski sabor na sjednici 3. srpnja 2009., donio je

ODLUKU

O RAZRJEŠENJU ČLANA PROGRAMSKOG VIJEĆA HRVATSKE RADIOTELEVIZIJE

Razrješuje se ZDENKO LJEVAK dužnosti člana Programskog vijeća Hrvatske radiotelevizije na vlastiti zahtjev.

Klasa: 021-13/09-07/18

Zagreb, 3. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2009-1953
## Odluka o imenovanju člana Odbora za pravosuđe Hrvatskoga sabora

### NN 81/2009 (10.7.2009.), Odluka o imenovanju člana Odbora za pravosuđe Hrvatskoga sabora

81 10.07.2009 Odluka o imenovanju člana Odbora za pravosuđe Hrvatskoga sabora

HRVATSKI SABOR

1954

Na temelju članka 80. Ustava Republike Hrvatske i članka 74. Poslovnika Hrvatskoga sabora, Hrvatski sabor na sjednici 3. srpnja 2009. donio je

ODLUKU

O IMENOVANJU ČLANA ODBORA ZA PRAVOSUĐE HRVATSKOGA SABORA

U Odbor za pravosuđe Hrvatskoga sabora imenuje se za člana: iz reda javnih, znanstvenih i stručnih djelatnika KREŠIMIR VILAJTOVIĆ.

Klasa: 021-13/09-07/20

Zagreb, 3. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 81/2009-1954
## Odluka o postavljenju Anice Djamić za stalnu predstavnicu Republike Hrvatske pri Vijeću Europe u Strasbourgu

### NN 81/2009 (10.7.2009.), Odluka o postavljenju Anice Djamić za stalnu predstavnicu Republike Hrvatske pri Vijeću Europe u Strasbourgu

PREDSJEDNIK REPUBLIKE HRVATSKE

1955

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke 11. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004. te akta predsjednika Vlade Republike Hrvatske klasa: T-080-02/08-01/548, urbroj: 50304/2-09-01 od 20. veljače 2009. kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam ANICU DJAMIĆ za stalnu predstavnicu Republike Hrvatske pri Vijeću Europe u Strasbourgu, u svojstvu izvanredne i opunomoćene veleposlanice Republike Hrvatske.

Ova Odluka stupa na snagu 1. rujna 2009. godine.

Klasa: 018-07108-02/53

Urbroj: 71-05-03/1-09-8

Zagreb, 1. srpnja 2009.

Predsjednik
Republike Hrvatske
Stjepan Mesić, v. r.

Odluka, NN 81/2009-1955
## Rješenje klasa: UP/I-115-01/09-04/06 urbroj: 526-08-03/2-09-2 od 3. srpnja 2009. za VIZOR do.o. iz Varaždina

### NN 81/2009 (10.7.2009.), Rješenje klasa: UP/I-115-01/09-04/06 urbroj: 526-08-03/2-09-2 od 3. srpnja 2009. za VIZOR do.o. iz Varaždina

MINISTARSTVO GOSPODARSTVA, RADA I PODUZETNIŠTVA

1956

Na zahtjev VIZOR d.o.o. iz Varaždina, Koprivnička 1, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08 i 116/08) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministar gospodarstva, rada i poduzetništva donosi

RJEŠENJE

I.

VIZOR d.o.o. iz Varaždina, Koprivnička 1, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima,

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-116-01/03-04/24, urbroj: 526-08-05-6 od 26. srpnja 2005. godine.

III.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

IV.

Ovo rješenje objavit će se u »Narodnim novinama«.

Klasa: UP/I-115-01/09-04/06

Urbroj: 526-08-03/2-09-2

Zagreb, 3. srpnja 2009.

Potpredsjednik Vlade Republike
Hrvatske i ministar gospodarstva,
rada i poduzetništva
Damir Polančec, dipl. ing., v. r.

Rješenje, NN 81/2009-1956
## Rješenje kojim se društvu za upravljanje investicijskim fondovima Icam d.o.o., Zagreb, odobravaju izmjene Prospekta i Statuta Capital Two otvorenog investicijskog fonda s javnom ponudom

### NN 82/2009 (13.7.2009.), Rješenje kojim se društvu za upravljanje investicijskim fondovima Icam d.o.o., Zagreb, odobravaju izmjene Prospekta i Statuta Capital Two otvorenog investicijskog fonda s javnom ponudom

82 13.07.2009 Rješenje kojim se društvu za upravljanje investicijskim fondovima Icam d.o.o., Zagreb, odobravaju izmjene Prospekta i Statuta Capital Two otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

2012

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članaka 105. stavak 1. i 109. stavak 2. Zakona o investicijskim fondovima (»Narodne novine«, broj 150/05) i članka 2. Pravilnika kojim se uređuju izmjene prospekata otvorenih investicijskih fondova s javnom ponudom (»Narodne novine«, broj 43/07 i 71/08), Hrvatska agencija za nadzor financijskih usluga, na zahtjev društva za upravljanje investicijskim fondovima Icam d.o.o., Zagreb, Masarykova 1, u predmetu odobrenja izmjena Prospekta i Statuta Capital Two otvorenog investicijskog fonda s javnom ponudom, temeljem odluke Uprave na sjednici održanoj 2. srpnja 2009. godine donosi

RJEŠENJE

1. Društvu za upravljanje investicijskim fondovima Icam d.o.o., Zagreb, Masarykova 1, odobravaju se izmjene Prospekta i Statuta Capital Two otvorenog investicijskog fonda s javnom ponudom.

2. Društvo za upravljanje investicijskim fondovima Icam d.o.o., Zagreb, Masarykova 1, obvezno je objaviti Prospekt i Statut Capital Two otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/09-09/11

Urbroj: 326-113-09-9

Zagreb, 2. srpnja 2009.

Zamjenik predsjednika Uprave
Ivan Vrljić, v. r.

Rješenje, NN 82/2009-2012
## Rješenje kojim se daje suglasnost Croatia osiguranju mirovinskom društvu za upravljanje dobrovoljnim mirovinskim fondom d.o.o., Zagreb, na imenovanje člana Nadzornog odbora društva Nine Babić

### NN 82/2009 (13.7.2009.), Rješenje kojim se daje suglasnost Croatia osiguranju mirovinskom društvu za upravljanje dobrovoljnim mirovinskim fondom d.o.o., Zagreb, na imenovanje člana Nadzornog odbora društva Nine Babić

82 13.07.2009 Rješenje kojim se daje suglasnost Croatia osiguranju mirovinskom društvu za upravljanje dobrovoljnim mirovinskim fondom d.o.o., Zagreb, na imenovanje člana Nadzornog odbora društva Nine Babić

HRVATSKA AGENCIJA ZA NADZOR FINANCIJSKIH USLUGA

2013

Na temelju odredbi članka 15. točke 4. alineja 2. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članka 14., 15. i 27a. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04 i 71/07), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« br. 57/01 i 128/02), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Nadzornog odbora CROATIA osiguranje mirovinskog društva za upravljanje dobrovoljnim mirovinskim fondom d.o.o., Zagreb, Miramarska 22, na sjednici održanoj 2. srpnja 2009. godine donijela je

RJEŠENJE

1. Daje se suglasnost Croatia osiguranje mirovinskom društvu za upravljanje dobrovoljnim mirovinskim fondom d.o.o., Zagreb, Miramarska 22 na imenovanje člana Nadzornog odbora društva Nine Babić iz Zagreba, Mandrovićeva 1 A.

2. Izreka ovog Rješenja objavit će se u »Narodnim novinama«.

Klasa: UP/I-140-01/09-31/4

Urbroj: 326-113-09-4

Zagreb, 2. srpnja 2009.

Zamjenik predsjednika Uprave
Ivan Vrljić, v. r.

Rješenje, NN 82/2009-2013
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 83/2009 (15.7.2009.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

83 15.07.2009 Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

2026

Na temelju članka 80. Ustava Republike Hrvatske i članka 9. i 11. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 69/03. – pročišćeni tekst, 167/03., 44/06., 19/07. i 20/09.) Hrvatski sabor na sjednici 9. srpnja 2009. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 6. srpnja 2009. započelo je mirovanje zastupničkog mandata zastupnika TOMISLAVA IVIĆA. Zastupničku dužnost, sukladno članku 9. stavku 2. Poslovnika Hrvatskoga sabora započinje obnašati zamjenik zastupnika JOSIP SALAPIĆ.

Klasa: 021-14/09-01/09

Zagreb, 9. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 83/2009-2026
## Odluka o razrješenju i izboru potpredsjednika Odbora za obranu Hrvatskoga sabora

### NN 83/2009 (15.7.2009.), Odluka o razrješenju i izboru potpredsjednika Odbora za obranu Hrvatskoga sabora

83 15.07.2009 Odluka o razrješenju i izboru potpredsjednika Odbora za obranu Hrvatskoga sabora

HRVATSKI SABOR

2029

Na temelju članka 80. Ustava Republike Hrvatske i članka 64.b Poslovnika Hrvatskoga sabora, Hrvatski sabor na sjednici 10. srpnja 2009., donio je

ODLUKU

O RAZRJEŠENJU I IZBORU POTPREDSJEDNIKA ODBORA ZA OBRANU HRVATSKOGA SABORA

I.

Razrješuje se dužnosti potpredsjednika Odbora za obranu Hrvatskoga sabora TOMISLAV IVIĆ.

II.

Za potpredsjednika Odbora za obranu Hrvatskoga sabora bira se BERISLAV RONČEVIĆ.

Klasa: 021-13/09-03/09

Zagreb, 10. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 83/2009-2029
## Odluka o razrješenju i izboru člana Mandatno-imunitetnog povjerenstva Hrvatskoga sabora

### NN 83/2009 (15.7.2009.), Odluka o razrješenju i izboru člana Mandatno-imunitetnog povjerenstva Hrvatskoga sabora

83 15.07.2009 Odluka o razrješenju i izboru člana Mandatno-imunitetnog povjerenstva Hrvatskoga sabora

HRVATSKI SABOR

2030

Na temelju članka 80. Ustava Republike Hrvatske i članka 105. Poslovnika Hrvatskoga sabora, Hrvatski sabor na sjednici 10. srpnja 2009., donio je

ODLUKU

O RAZRJEŠENJU I IZBORU ČLANA
MANDATNO-IMUNITETNOG POVJERENSTVA HRVATSKOGA SABORA

I.

Razrješuje se dužnosti člana Mandatno-imunitetnog povjerenstva Hrvatskoga sabora dr. sc. VLADIMIR ŠIŠLJAGIĆ.

II.

Za člana Mandatno-imunitetnog povjerenstva Hrvatskoga sabora bira se IVAN DRMIĆ.

Klasa: 021-13/09-03/08

Zagreb, 10. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 83/2009-2030
## Odluka o razrješenju i izboru člana Odbora za ratne veterane Hrvatskoga sabora

### NN 83/2009 (15.7.2009.), Odluka o razrješenju i izboru člana Odbora za ratne veterane Hrvatskoga sabora

83 15.07.2009 Odluka o razrješenju i izboru člana Odbora za ratne veterane Hrvatskoga sabora

HRVATSKI SABOR

2031

Na temelju članka 80. Ustava Republike Hrvatske i članka 82. Poslovnika Hrvatskoga sabora, Hrvatski sabor na sjednici 10. srpnja 2009., donio je

ODLUKU

O RAZRJEŠENJU I IZBORU ČLANA ODBORA ZA RATNE VETERANE HRVATSKOGA SABORA

I.

Razrješuje se dužnosti člana Odbora za ratne veterane Hrvatskoga sabora TOMISLAV IVIĆ.

II.

Za člana Odbora za ratne veterane Hrvatskoga sabora bira se mr. sc. JOSIP SALAPIĆ.

Klasa: 021-13/09-03/12

Zagreb, 10. srpnja 2009.

HRVATSKI SABOR

Predsjednik
Hrvatskoga sabora
Luka Bebić, v. r.

Odluka, NN 83/2009-2031
## Rješenje o imenovanju pomoćnika ravnatelja - zapovjednika civilne zaštite Republike Hrvatske u Službi za civilnu zaštitu u Državnoj upravi za zaštitu i spašavanje

### NN 85/2009 (17.7.2009.), Rješenje o imenovanju pomoćnika ravnatelja - zapovjednika civilne zaštite Republike Hrvatske u Službi za civilnu zaštitu u Državnoj upravi za zaštitu i spašavanje

85 17.07.2009 Rješenje o imenovanju pomoćnika ravnatelja - zapovjednika civilne zaštite Republike Hrvatske u Službi za civilnu zaštitu u Državnoj upravi za zaštitu i spašavanje

VLADA REPUBLIKE HRVATSKE

2086

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 11. srpnja 2009. godine donijela

RJEŠENJE

O IMENOVANJU POMOĆNIKA RAVNATELJA – ZAPOVJEDNIKA CIVILNE ZAŠTITE REPUBLIKE HRVATSKE U SLUŽBI ZA CIVILNU ZAŠTITU U DRŽAVNOJ UPRAVI ZA ZAŠTITU I SPAŠAVANJE

Imenuje se STJEPAN HUZJAK pomoćnikom ravnatelja – zapovjednikom civilne zaštite Republike Hrvatske u Službi za civilnu zaštitu u Državnoj upravi za zaštitu i spašavanje.

Klasa: 080-02/09-01/130

Urbroj: 50304/2-09-01

Zagreb, 11. srpnja 2009.

Predsjednica
Jadranka Kosor, dipl. iur., v. r.

Rješenje, NN 85/2009-2086
## Rješenje o dopuni Liste stečajnih upravitelja

### NN 85/2009 (17.7.2009.), Rješenje o dopuni Liste stečajnih upravitelja

MINISTARSTVO PRAVOSUĐA

2088

Na temelju članka 21. stavak 1. Stečajnog zakona (»Narodne novine«, broj 44/96, 29/99, 129/00, 123/03 i 82/06) i članka 2. stavak 1. Pravilnika o utvrđivanju Liste stečajnih upravitelja (»Narodne novine«, broj 65/07) ministar pravosuđa donosi

RJEŠENJE

O DOPUNI LISTE STEČAJNIH UPRAVITELJA

I. Lista stečajnih upravitelja utvrđena Rješenjem ministrice pravosuđa klasa: 133-04/07-01/3, urbroj: 514-06-02/1-07-1 od 20. srpnja 2007. godine (»Narodne novine«, broj 77/07, 119/07, 47/08, 74/08, 107/08 i 45/09) dopunjuje se i uvrštavaju se:

|  |  |  |  |  |  |  |
| --- | --- | --- | --- | --- | --- | --- |
| Red. br. | Ime i prezime | Odvjetnik  MB | Zanimanje | Rješenje (svjedodžba) o položenom ispitu za stečajnog upravitelja | Radno iskustvo | Adresa – telefon |
| 250. | GORAN MARTINOVIĆ |  | dipl. pravnik | UP/I-133-04/00-01/62 od 10. svibnja 2001. g. |  | Rijeka, Silva Milenića Lovre 33 |
| 251. | MARKO BITANGA |  | dipl. prof. fizike i elektrotehnike | UP/I-133-04/00-01/364 od 10. svibnja 2001. g. | Stečajni upravitelj | Podstrana, Radićeva 49 |
| 252. | NENAD HOMAR |  | dipl. ekonomista | UP/I-133-04/09-01/3 od 12. svibnja 2009. g. |  | Koprivnica, Dravska 1 |
| 253. | BRANKO SMRTIĆ |  | dipl. ing. poljoprivrede | UP/I-133-04/07-01/8 od 17. ožujka 2009. g. |  | Miholjanec, A. Mihanovića 116, Virje |

II. Osobe iz točke 1. ovog Rješenja uvrštavaju se na Listu stečajnih upravitelja na vrijeme od četiri godine.

III. Ova Lista stečajnih upravitelja primjenjuje se danom objave u »Narodnim novinama«.

Klasa: 133-04/07-01/3

Urbroj: 514-03-01-09-7

Zagreb, 15. lipnja 2009.

Ministar
dr. sc. Ivan Šimonović, v. r.

Ostalo, NN 85/2009-2088
## Odluka o obliku i sadržaju obrazaca za izdavanje memorijskih kartica digitalnih tahografa

### NN 85/2009 (17.7.2009.), Odluka o obliku i sadržaju obrazaca za izdavanje memorijskih kartica digitalnih tahografa

AGENCIJE ZA KOMERCIJALNU DJELATNOST d.o.o.

2091

Na temelju članka 28. Zakona o radnom vremenu i obveznim odmorima mobilnih radnika i uređajima za bilježenje u cestovnom prijevozu, (»Narodne novine« 60/08) te Odluke Ministarstva mora, prometa i infrastrukture o dodjeli javne ovlasti; klasa 340-02/08-02/207, urbroj: 530-07-09-05 od 5. veljače 2009. god., uz suglasnost Ministarstva mora prometa i infrastrukture, glavni direktor Agencije za komercijalnu djelatnost d.o.o. donosi

ODLUKU

O OBLIKU I SADRŽAJU OBRAZACA ZA IZDAVANJE MEMORIJSKIH KARTICA DIGITALNIH TAHOGRAFA

Članak 1.

Ovom Odlukom o obliku i sadržaju obrazaca za izdavanje memorijskih kartica digitalnih tahografa (dalje u tekstu: Odluka) propisuje se oblik i sadržaj za sljedeće obrasce:

I. zahtjev za izdavanje kartice vozača

II. zahtjev za izdavanje kartice prijevoznika

III. zahtjev za izdavanje kartice radionice

IV. zahtjev za izdavanje kartice nadzornog tijela

V. obrazac punomoći.

Oblik i sadržaj zahtjeva pod točkom I. do IV. i obrasca punomoći prikazani su u nastavku i čine sastavni dio ove Odluke.

Članak 2.

Zahtjevi i obrazac punomoći iz članka 1. ove Odluke tiskaju se na papiru bijele boje. Format zahtjeva i obrasca punomoći je 210 × 297 mm (format A4).

Zahtjevi i obrazac punomoći ispunjavaju se tako da sve rubrike trebaju biti pravilno i čitljivo ispunjene, te priložena dokumentacija propisana Poslovnikom ovlaštenog izdavatelja kartica.

Uz zahtjev pod točkom I., III. i IV. iz članka 1. ove Odluke potrebno je priložiti fotografiju osobe na čije ime se izdaje memorijska kartica za digitalni tahograf.

Potpis opunomoćitelja na obrascu punomoći potrebno je ovjeriti kod javnog bilježnika.

Članak 3.

Izdavatelj kartica će odlučivati o zahtjevu na temelju Zakona o općem upravnom postupku, (»Narodne novine« 53/91, 103/96) te Zakona o radnom vremenu obveznim odmorima mobilnih radnika i uređajima za bilježenje u cestovnom prijevozu, (»Narodne novine« 60/08).

Članak 4.

Zahtjev i obrazac punomoći dostavljaju se u jednom primjerku za svakog podnositelja.

Članak 5.

Ova Odluka stupa na snagu i primjenjuje se od dana donošenja.

Broj: 01/09

Zagreb, 24. lipnja 2009.

Glavni direktor
Mirjana Kovačević, dipl. oec., v. r.

![](dodatni/402298.jpeg)

![](dodatni/402299.jpeg)

![](dodatni/402300.jpeg)

![](dodatni/402301.jpeg)

![](dodatni/402302.jpeg)

![](dodatni/402303.jpeg)

![](dodatni/402304.jpeg)

![](dodatni/402305.jpeg)

![](dodatni/402306.jpeg)

Odluka, NN 85/2009-2091
## Odluka o imenovanju zamjenice županijskog državnog odvjetnika u Županijskom državnom odvjetništvu u Velikoj Gorici

### NN 85/2009 (17.7.2009.), Odluka o imenovanju zamjenice županijskog državnog odvjetnika u Županijskom državnom odvjetništvu u Velikoj Gorici

85 17.07.2009 Odluka o imenovanju zamjenice županijskog državnog odvjetnika u Županijskom državnom odvjetništvu u Velikoj Gorici

DRŽAVNOODVJETNIČKO VIJEĆE

2094

Temeljem članka 152. Zakona o državnom odvjetništvu (»Narodne novine« 76/09) Državnoodvjetničko vijeće na svojoj 92. sjednici održanoj 6. srpnja 2009. godine donijelo je

ODLUKU

Za zamjenicu županijskog državnog odvjetnika u Županijskom državnom odvjetništvu u Velikoj Gorici imenuje se SANJA DUMBOVIĆ GAJIĆ, zamjenica općinskog državnog odvjetnika u Sesvetama.

Broj: DOVO-35/09

Zagreb, 6. srpnja 2009.

Predsjednik
Državnoodvjetničkog vijeća
Josip Čule, v. r.

Odluka, NN 85/2009-2094
## Zakon o izmjenama i dopuni Zakona o pravima i dužnostima zastupnika u Hrvatskom saboru

### NN 86/2009 (18.7.2009.), Zakon o izmjenama i dopuni Zakona o pravima i dužnostima zastupnika u Hrvatskom saboru

HRVATSKI SABOR

2124

Na temelju članka 88. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O PRAVIMA I DUŽNOSTIMA ZASTUPNIKA U HRVATSKOM SABORU

Proglašavam Zakon o izmjenama i dopuni Zakona o pravima i dužnostima zastupnika u Hrvatskom saboru, koji je Hrvatski sabor donio na sjednici 17. srpnja 2009. godine.

Klasa: 011-01/09-01/145

Urbroj: 71-05-03/1-09-2

Zagreb, 17. srpnja 2009.

Predsjednik
Republike Hrvatske
Stjepan Mesić, v. r.

ZAKON

O IZMJENAMA I DOPUNI ZAKONA O PRAVIMA I DUŽNOSTIMA ZASTUPNIKA U HRVATSKOM SABORU

Članak 1.

U Zakonu o pravima i dužnostima zastupnika u Hrvatskom saboru (»Narodne novine«, br. 55/00. i 107/01.) u članku 8. stavak 1. mijenja se i glasi:

»Zastupnik nakon prestanka zastupničkog mandata ima pravo na zastupničku mirovinu prije ispunjenja općih uvjeta za stjecanje prava na starosnu mirovinu prema Zakonu o mirovinskom osiguranju, ako je najmanje četiri godine, odnosno jedan puni mandat obnašao dužnost zastupnika te ima najmanje 25 godina mirovinskog staža i navršenih 60 godina života – muškarac, odnosno 55 godina života – žena.«

Stavak 2. mijenja se i glasi:

»Zastupniku se u trajanje mandata u smislu stavka 1. ovoga članka ne uračunava vrijeme u kojem mu je mandat mirovao.«

Članak 2.

Zastupnik koji je zastupničku dužnost obnašao prije stupanja na snagu ovoga Zakona, a nije ostvario pravo na zastupničku mirovinu, ima pravo na zastupničku mirovinu prema propisima koji su važili u vrijeme kad je obnašao zastupničku dužnost, bez obzira na vrijeme podnošenja zahtjeva za ostvarivanje prava na zastupničku mirovinu.

Članak 3.

Ovaj Zakon objavit će se u »Narodnim novinama«, a stupa na snagu na dan konstituiranja Hrvatskoga sabora nakon provedenih prvih sljedećih izbora za zastupnike u Hrvatski sabor.

Klasa: 023-03/09-01/03

Zagreb, 17. srpnja 2009.

HRVATSKI SABOR

Predsjednik
Hrvatskoga sabora
**Luka Bebić**, v. r.

Zakon, NN 86/2009-2124